ai4bharat/Pralekha huggingface dataset:
નાણા મંત્રાલય
સરકારે આગામી દાયકા માટેની પરિકલ્પના રજૂ કરી
નવી દિલ્હી, 01-02-2019
કેન્દ્રીય નાણા, કોર્પોરેટ બાબતો, રેલવે અને કોલસા મંત્રી શ્રી પીયુષ ગોયલે આજે સંસદમાં વચગાળાનું બજેટ 2019-20 રજૂ કરતા જણાવ્યું કે સરકારે 2030માં 10 સૌથી વધુ મહત્વપૂર્ણ પાસાઓને યાદી બદ્ધ કરતા આગામી દાયકા માટે પોતાની પરિકલ્પના રજૂ કરી છે. તેમણે કહ્યું કે અમે એક એવા ભારતનું નિર્માણ કરીશું જ્યાં ગરીબી, કુપોષણ, ગંદકી અને નિરક્ષરતા વીતેલા સમયની વાતો હશે. તેમણે કહ્યું કે ભારત એક આધુનિક, ટેકનોલોજીથી સંચાલિત, ઉચ્ચ વિકાસની સાથે એક સમાન અને પારદર્શક સમાજ હશે.
નાણામંત્રીએ કહ્યું કે ભારત આગામી પાંચ વર્ષમાં પાંચ ટ્રીલીયન ડોલરની અર્થવ્યવસ્થા થવાની દિશામાં અગ્રેસર છે અને તે પછી તે 10 ટ્રીલીયન ડોલરની અર્થવ્યવસ્થા હશે.
શ્રી ગોયલ દ્વારા ઉલ્લેખિત પરિકલ્પના 2030ના પાસાઓ નીચે મુજબના છે:
1. આ પરિકલ્પનાના પ્રથમ પાસા અંતર્ગત 10 ટ્રીલીયન ડોલરની અર્થવ્યવસ્થા અને સહજ સુખદ જીવન માટે ભૌતિક અને સામાજિક બંધારણનું નિર્માણ કરવું છે.
2. પરિકલ્પનાના બીજા પાસા અંતર્ગત એક એવા ડીજીટલ ભારતનું નિર્માણ કરવાનું છે જ્યાં આપણો યુવા વર્ગ ડીજીટલ ભારતના સર્જનમાં વ્યાપક સ્તર પર સ્ટાર્ટ અપ અને ઇકો સીસ્ટમમાં લાખો રોજગારીનું સર્જન કરતા તેનું નેતૃત્વ કરશે.
3. ભારતને પ્રદુષણમુક્ત રાષ્ટ્ર બનાવવા માટે ઈલેક્ટ્રીકલ વાહનો અને નવીનીકરણ ઉર્જા પર ખાસ ધ્યાન આપવું.
4. આધુનિક ડીજીટલ ટેકનોલોજીઓનો ઉપયોગ કરીને ગ્રામીણ ઔદ્યોગીકીકરણ વિસ્તરણના માધ્યમથી મોટા પાયે રોજગારીનું સર્જન કરવું.
5. બધા જ ભારતીયો માટે સુરક્ષિત પીવાના પાણીની સાથે સ્વચ્છ નદીઓ અને લઘુ સિંચાઈ ટેકનોલોજીને અપનાવવાના માધ્યમથી સિંચાઈમાં પાણીનો કુશળ ઉપયોગ કરવો.
6. સાગરમાળા કાર્યક્રમના પ્રયાસોમાં ઝડપ લાવવાની સાથે સાથે ભારતના તટીય અને સમુદ્રી માર્ગોના માધ્યમથી દેશના વિકાસને સશક્ત કરવો.
7. આપણા અંતરીક્ષ કાર્યક્રમ ગગનયાન, ભારત દુનિયાના ઉપગ્રહોને છોડવા માટેનું “લોન્ચ પેડ” બની ગયું છે અને 2022 સુધીમાં ભારતીય અંતરીક્ષ યાત્રીને અંતરીક્ષમાં મોકલવા, એ આ પાસાને દર્શાવે છે.
8. સૌથી વધુ જૈવિક રીતે ખાદ્યાન્ન ઉત્પાદન અને ખાદ્યાન્ન નિકાસમાં ભારતને આત્મનિર્ભર બનાવવું અને વિશ્વની ખાદ્યાન્ન જરૂરિયાતોને પૂરી કરવા માટે ખાદ્યાન્નની નિકાસ કરવી.
9. 2030 સુધી સ્વસ્થ ભારત અને એક વધુ સારા સ્વાસ્થ્યની દેખભાળ અને વ્યાપક આરોગ્યકર પ્રણાલીની સાથે સાથે આયુષ્માન ભારત અને મહિલા સહભાગિતા પણ તેનો એક મહત્વપૂર્ણ ઘટક હશે.
10. ભારતને લઘુત્તમ સરકાર, મહત્તમ શાસનવાળા એક એવા રાષ્ટ્રનું રૂપ આપવાનું છે કે જ્યાં એક પસંદ કરેલ સરકારની સાથે ખભે ખભો મિલાવીને સહકર્મીઓ અને અધિકારીઓના અભિશાસનને મૂર્ત રૂપ આપી શકાય.
NP/J.KHUNT/GP
(Visitor Counter : 227
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 112. 34 કરોડને પાર
છેલ્લા 24 કલાકમાં 30.20 લાખ ડોઝ આપવામાં આવ્યા
સાજા થવાનો દર હાલમાં 98.26%, માર્ચ 2020થી સૌથી વધુ
છેલ્લા 24 કલાકમાં 10,229 દૈનિક નવા કેસ નોંધાયા
ભારતમાં સક્રિય કેસનું ભારણ , 523 દિવસમાં સૌથી ઓછા
સાપ્તાહિક પોઝિટિવિટી દર  52 દિવસથી 2% કરતા ઓછો
છેલ્લા 24 કલાકમાં 30,20,119 રસી ડોઝના વહીવટ સાથે, ભારતનું કોવિડ-19 રસીકરણ કવરેજ 112.34 કરોડ ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,15,01,243 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,80,497
|
|
બીજો ડોઝ
|
|
93,34,144
|
|
FLWs
|
|
પ્રથમ ડોઝ
|
|
1,83,74,094
|
|
બીજો ડોઝ
|
|
1,61,78,125
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
43,26,35,344
|
|
બીજો ડોઝ
|
|
17,04,47,156
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
17,83,12,929
|
|
બીજો ડોઝ
|
|
10,49,30,515
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
11,17,34,885
|
|
બીજો ડોઝ
|
|
7,11,02,789
|
|
કુલ
|
|
1,12,34,30,478
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,38,49,785 દર્દીઓ સાજા થઇ ગયા છે અને છેલ્લા 24 કલાકમાં વધુ 11,926 દર્દીઓ સાજા થયા છે.
આના કારણે એકંદરે સાજા થવાનો દર 98.26% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
141 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 10,229 નવા કેસ નોંધાયા છે.
સક્રિય કેસનું ભારણ હાલમાં 1,34,096 છે, 523 દિવસમાં સૌથી નીચું છે. હાલમાં સક્રિય કેસો દેશના કુલ પોઝિટિવ કેસોના 0.39% છે, જે માર્ચ 2020 પછી સૌથી ઓછા છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 9,15,198 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 62.46 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 0.99% છે જે છેલ્લા 52 દિવસથી 2%થી ઓછો છે, જ્યારે દૈનિક પોઝિટીવિટી દર આજે 1.12% નોંધાયો છે. દૈનિક પોઝિટીવિટી દર છેલ્લા 42 દિવસથી 2%થી ઓછો છે અને સળંગ 77 દિવસથી આ દર 3%થી નીચે જળવાઇ રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 142
ગૃહ મંત્રાલય
ફસાયેલા કામદારોને ટ્રેન દ્વારા આવનજાવન સંબંધિત પ્રમાણભૂત પરિચાલન પ્રોટોકોલ  બહાર પાડવામાં આવ્યા
કેન્દ્રીય ગૃહ મંત્રાલય  દ્વારા તા. 17.05.2020ના રોજ બહાર પાડવામાં આવેલી લૉકડાઉનના માપદંડો અંગેની સુધારેલી માર્ગદર્શિકાના અનુસંધાનમાં ફસાયેલા કામદારોને ટ્રેનો દ્વારા આવનજાવન સંબંધે સુધારેલા પ્રમાણભૂત પરિચાલન પ્રોટોકોલ  બહાર પાડવામાં આવ્યા છે.
આ SOP દ્વારા ફસાયેલા કામદારો નીચે જણાવ્યા અનુસાર ટ્રેનોમાં મુસાફરી કરી શકશે:
- MHA સાથે વિચારવિમર્શ કરીને રેલવે મંત્રાલય  દ્વારા શ્રમિક વિશેષ ટ્રેનોના આવનજાવનની મંજૂરી આપવામાં આવશે.
- તમામ રાજ્યો/ કેન્દ્ર શાસિત પ્રદેશોએ નોડલ અધિકારીની નિયુક્તિ કરવી જોઇએ અને આવા ફસાયેલા લોકો માટે તેમને ત્યાં લાવવા માટે અને ત્યાં ફસાયેલા લોકોને બહાર જવા માટે યોગ્ય વ્યવસ્થા કરવી જોઇએ.
- રાજ્યો/ કેન્દ્ર શાસિત પ્રદેશોને જરૂરિયાત હોય તેના આધારે, ટ્રેનનું શિડ્યૂલ નક્કી કરવામાં આવશે જેમાં વિરામસ્થળો અને અંતિમ ગંતવ્ય સ્થાન અંગેનો નિર્ણય રેલવે મંત્રાલય દ્વારા લેવામાં આવશે. આ બાબતે રેલવે મંત્રાલય દ્વારા રાજ્યો/ કેન્દ્ર શાસિત પ્રદેશોને જાણ કરવામાં આવશે જેથી તેઓ આવા ફસાયેલા લોકોને પ્રાપ્ત કરવા અથવા તેમને મોકલવા માટે યોગ્ય વ્યવસ્થા કરી શકે.
- ટ્રેનના શિડ્યૂલ, મુસાફરોને પ્રવેશ અને મુસાફરી સંબંધિત પ્રોટોકોલ, કોચમાં પૂરી પાડવામાં આવનારી સેવાઓ અને ટિકિટોના બુકિંગ માટે રાજ્યો/ કેન્દ્ર શાસિત પ્રદેશો સાથે કરવામાં આવતી વ્યવસ્થા અંગેની માહિતીનો પ્રસાર રેલવે મંત્રાલય દ્વારા કરવામાં આવશે.
- મુસાફરોને મોકલી રહેલા રાજ્યો/ કેન્દ્ર શાસિત પ્રદેશો અને રેલવે મંત્રાલયે સુનિશ્ચિત કરવાનું રહેશે કે તમામ મુસાફરોની અનિવાર્યપણે તબીબી તપાસ કરવામાં આવે અને જેમનામાં કોઇ જ લક્ષણો ન જોવા મળે માત્ર તેવા મુસાફરોને જ ટ્રેનમાં બેસવા દેવામાં આવે.
- ટ્રેનમાં બેસતી વખતે અને મુસાફરી દરમિયાન તમામ મુસાફરોએ સામાજિક અંતરના નિયમોનું ચુસ્ત પાલન કરવાનું રહેશે.
- ગંતવ્ય સ્થળે પહોંચ્યા પછી, મુસાફરી કરી રહેલા તમામ લોકોએ ગંતવ્ય રાજ્ય/ કેન્દ્ર શાસિત પ્રદેશ દ્વારા સૂચિત કરવામાં આવેલા આરોગ્ય પ્રોટોકોલનું પાલન કરવાનું રહેશે.
રાજ્યો/ કેન્દ્ર શાસિત પ્રદેશો સાથે થયેલો સત્તાવાર સંદેશાવ્યવહાર જોવા માટે અહીં ક્લિક કરો
GP/DS
(
પ્રધાનમંત્રીનું કાર્યાલય
જી20 નેતાઓનું અસાધારણ વર્ચ્યુઅલ શિખર સંમેલન
કોવિડ-19 રોગચાળાથી ઉત્પન્ન થયેલા પડકારો અને વૈશ્વિક સ્તરે સમન્વિત પગલાઓ લેવા પર ચર્ચા માટે 26 માર્ચ, 2020નાં રોજ જી-20 નેતાઓનું એક અસાધારણ વર્ચ્યુલ શિખર સંમેલન યોજાયું હતું. આ અગાઉ પ્રધાનમંત્રીએ આ વિષય પર સાઉદી અરેબિયાનાં ક્રાઉન પ્રિન્સની સાથે ટેલીફોન પર વાત કરી હતી. કોવિડ-19 રોગચાળા પર અસાધારણ જી-20 સંમેલન નાણાં મંત્રીઓ અને સેન્ટ્રલ બેંકનાં ગવર્નરોની બેઠક અને જી20 શેરપા પછી યોજાઈ હતી.
આ બેઠક દરમિયાન જી-20ના નેતાઓએ રોગચાળો રોકવા અને લોકોની સુરક્ષા માટે તમામ જરૂરી ઉપાયો કરવાની સંમતિ વ્યક્ત કરી હતી. તેમણે ચિકિત્સા સાથે સંબંધિત પુરવઠાની પહોંચ, નિદાન ઉપકરણો, સારવાર માટે દવાઓ અને રસીઓ સહિત રોગચાળા સામે લડાઈમાં વિશ્વ આરોગ્ય સંસ્થા ના અધિકારને વધારે મજબૂત કરવાને સમર્થન આપ્યું હતું.
આ નેતાઓએ રોગચાળાથી આર્થિક અને સામાજિક નુકસાનને ઘટાડવા અને વૈશ્વિક વિકાસ, બજારની સ્થિરતા અને સંકટમાંથી ઉગારવાની ક્ષમતાને વધારવા માટે ઉપલબ્ધ તમામ નીતિગત સાધનોનો ઉપયોગ કરવા પણ પ્રતિબદ્ધતા વ્યક્ત કરી હતી. કોવિડ-19ની સામાજિક અને આર્થિક અસરનો સામનો કરવા માટે જી20 દેશોએ વૈશ્વિક અર્થતંત્રમાં 5 ટ્રિલિયન ડોલરથી વધારે પર પ્રતિબદ્ધતા વ્યક્ત કરી હતી. સ્વૈચ્છિક આધારે નેતાઓએ ડબલ્યુએચઓની આગેવાનીમાં કોવિડ-19 સોલિડરિટી રિસ્પોન્સ ફંડમાં યોગદાન કરવા પણ સંમતિ વ્યકત કરી હતી.
જી20ની આ અસાધારણ બેઠક યોજવા માટે પ્રધાનમંત્રી મોદીએ સાઉદી અરેબિયાના રાજાનો આભાર માન્યો હતો. પોતાના સંબોધનમાં પ્રધાનમંત્રીએ રોગચાળાને ખતરનાક સામાજિક અને આર્થિક નુકસાનનો ઉલ્લેખ કર્યો હતો. તેમણે ઉમેર્યું હતું કે, જી20 દેશોની વૈશ્વિક જીડીપીમાં 80 ટકા અને દુનિયાની વસ્તીમાં 60 ટકા ભાગીદારી છે તથા કોવિડ-19ના 90 ટકા કેસ અને 88 ટકા મૃત્યુ જી20 દેશોમાં થયા છે. તેમણે વૈશ્વિક રોગચાળા સામે લડવા જી20ને એક નક્કર યોજન તૈયાર કરવાની અપીલ કરી હતી.
પ્રધાનમંત્રીએ વૈશ્વિક સમૃદ્ધિ અને સહયોગના આપણા દૃષ્ટિકોણનાં કેન્દ્રમાં મનુષ્યને રાખવાની જરૂરિયાત પર ભાર મૂક્યો હતો. સાથે સાથે તેમણે સહયોગ, સ્વતંત્રતા અને ખુલ્લી રીતે ચિકિત્સા સંશોધન અને વિકાસના લાભને વહેંચવા, અનુકૂળ, ઝડપથી કામ કરતી માનવ સ્વાસ્થ્ય સારસંભાળ વ્યવસ્થાઓને વિકસિત કરવા, એકબીજા સાથે જોડાયેવા વૈશ્વિક ગામડાં માટે નવી સંકટ વ્યવસ્થાની આચારસંહિતા અને પ્રક્રિયાઓને પ્રોત્સાહન આપવા, ડબલ્યુએચઓ જેવી આંતર સરકારી સંસ્થાઓમાં સુધારો કરવા અને એને વધારે મજબૂત કરવા તથા ખાસ કરીને કોવિડ-19થી આર્થિક રીતે નબળા વર્ગો માટે પેદા થયેલી આર્થિક સમસ્યાઓને ઓછી કરવા માટે ખભેખભો મિલાવીને કામ કરવાની વાત કરી હતી.
પ્રધાનમંત્રીએ માનવજાતની સામુહિક ભલાઈ માટે નવા વૈશ્વિકરણમાં નેતાઓની મદદની અપીલ કરી હતી અને જણાવ્યું હતું કે, સંયુક્ત માનવીય હિતોને પ્રોત્સાહન આપવા બહુપક્ષીય મંચો પર ધ્યાન કેન્દ્રિત કરવું જોઈએ.
શિખર સંમેલનનાં અંતે જી20 નેતાઓએ એક નિવેદન જાહેર કર્યું હતું, જેમાં રોગચાળા સામે લડવા એક સંકલિત વૈશ્વિક પ્રતિક્રિયા, વૈશ્વિક અર્થતંત્રના રક્ષણના ઉપાયોને અપનાવવા, વેપારમાં અવરોધો ઓછા કરવા અને વૈશ્વિક સહયોગને વધારવા માટે પગલા લેવાની અપીલ કરી હતી.
RP
(Visitor Counter : 216
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 55.01 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 2.82 કરોડથી વધુ ડોઝ ઉપલબ્ધ છે, જે આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
55,01,93,040
|
|
આપવાના બાકી
|
|
59,16,920
|
|
વપરાશ
|
|
52,59,93,669
|
|
બાકી ઉપલબ્ધ
|
|
2,82,57,130
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 55.01 કરોડ  થી વધુ રસી પૂરી પાડી છે અને બીજા 59,16,920 ડોઝ હજુ ઉપલબ્ધ છે.
તેમાંથી, બગાડ સહિતનો કુલ વપરાશ 52,59,93,669 રસી  થયો છે.
હાલમાં, કોવિડ-19 રસીના 2.82 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વિદ્યુત મંત્રાલય
પ્રધાનમંત્રી મોદી આવતીકાલે શિમલામાં સરકારી યોજનાઓના લાભાર્થીઓ સાથે વાતચીત કરશે
પીએમ કિસાન સન્માન નિધિ યોજનાનો 11મો હપ્તો રૂ. 21,000 કરોડ છે
કેન્દ્રીય ઉર્જા અને એનઆરઈ મંત્રી શ્રી આર.કે. સિંહ ભોજપુર  થી વર્ચ્યુઅલ રીતે કાર્યક્રમમાં જોડાશે
દેશભરમાં આઝાદી કા અમૃત મહોત્સવની ઉજવણી આપણી આઝાદીના 75 વર્ષ નિમિત્તે કરવામાં આવી રહી છે. ઉજવણીના ભાગ રૂપે, આવતીકાલે ‘ગરીબ કલ્યાણ સંમેલન’ યોજાશે જે તમામ જિલ્લાઓમાં ફેલાયેલી અત્યાર સુધીની સૌથી મોટી સિંગલ-ઇવેન્ટ રાષ્ટ્રવ્યાપી ક્રિયા પ્રતિક્રિયાઓમાંની એક હશે. માનનીય પ્રધાનમંત્રી ભારત સરકારના 9 મંત્રાલયો/વિભાગોમાં ફેલાયેલી લગભગ 16 યોજનાઓ/પ્રોગ્રામ્સના લાભાર્થીઓ સાથે વાર્તાલાપ કરશે. માનનીય પ્રધાનમંત્રી પ્રધાનમંત્રી કિસાન સન્માન નિધિ, પ્રધાનમંત્રી ઉજ્જવલા યોજના, પોષણ અભિયાન, પ્રધાનમંત્રી માતૃ વંદના યોજના, સ્વચ્છ ભારત મિશન , જલ જીવન મિશન અને AMRUT, પ્રધાનમંત્રી સ્વાનિધિ યોજના, એક રાષ્ટ્ર-એક રેશન કાર્ડ, પ્રધાનમંત્રી ગરીબ કલ્યાણ અન્ન યોજના, આયુષ્માન ભારત પીએમ જન આરોગ્ય યોજના, આયુષ્માન ભારત આરોગ્ય અને સુખાકારી કેન્દ્રો અને પ્રધાનમંત્રી મુદ્રા યોજના જેવી વ્યાપક યોજનાઓ/કાર્યક્રમોની અસર વિશે લાભાર્થીઓ સાથે વાર્તાલાપ કરશે. આવતીકાલે શિમલા ખાતે રાષ્ટ્રીય સ્તરનો કાર્યક્રમ યોજાઈ રહ્યો છે જેમાં માનનીય પ્રધાનમંત્રી લાભાર્થીઓ સાથે સીધો સંવાદ કરશે. માનનીય પ્રધાનમંત્રી 21,000 કરોડ રૂપિયાથી વધુની કિસાન સન્માન નિધિનો 11મો હપ્તો પણ બહાર પાડશે.
કેન્દ્રીય ઉર્જા અને એનઆરઈ મંત્રી શ્રી આર.કે. સિંહ ભોજપુર  થી વર્ચ્યુઅલ રીતે દેશવ્યાપી કાર્યક્રમમાં ભાગ લેશે. સવારે 9:45 થી 10:50 સુધી યોજાનાર કાર્યક્રમ દરમિયાન, શ્રી આર.કે. સિંહ ભોજપુરમાં લાભાર્થીઓ સાથે વાર્તાલાપ કરશે. વિવિધ યોજનાઓ પરની ફિલ્મોનું પ્રદર્શન કરવામાં આવશે. તે પછી શ્રી સિંહ વર્ચ્યુઅલ મોડમાં રાષ્ટ્રીય કાર્યક્રમમાં જોડાશે.
સમગ્ર દેશમાં રાજ્યની રાજધાની/જિલ્લા મુખ્યાલય/KVK કેન્દ્રો પર કાર્યક્રમોનું આયોજન કરવામાં આવી રહ્યું છે જેમાં યોજનાના લાભાર્થીઓ માનનીય મુખ્યમંત્રીઓ/કેન્દ્રીય/રાજ્ય મંત્રીઓ/સંસદના સભ્યો/વિધાન સભાના સભ્યો અને અન્ય ચૂંટાયેલા જનપ્રતિનિધિઓ સાથે વાર્તાલાપ કરશે. રાજ્ય/જિલ્લા/KVK સ્તરનું કાર્ય સવારે 9.45 વાગ્યે શરૂ થશે. લગભગ 11.00 વાગ્યે, આ રાષ્ટ્રીય સ્તરના કાર્યક્રમ સાથે જોડાઈ જશે. રાષ્ટ્રીય કાર્યક્રમનું દૂરદર્શન દ્વારા તેની રાષ્ટ્રીય અને પ્રાદેશિક ચેનલો પર જીવંત પ્રસારણ કરવામાં આવશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 137
ઇલેક્ટ્રોનિક્સ તથા સૂચના પ્રોદ્યોગિકી મંત્રી
MeitY સ્ટાર્ટઅપ હબ અને મેટા ભારતમાં XR ટેક્નોલોજી સ્ટાર્ટઅપને વેગ આપવા માટે સહયોગ કરે છે
MeitY સ્ટાર્ટઅપ હબ  Meta સાથે મળીને સમગ્ર ભારતમાં XR ટેક્નોલોજી સ્ટાર્ટઅપ્સને ટેકો આપવા અને તેને વેગ આપવા માટે એક કાર્યક્રમ શરૂ કરશે.
આ કાર્યક્રમની જાહેરાત 13 સપ્ટેમ્બર 2022ના રોજ કરવામાં આવશે. ઈલેક્ટ્રોનિક્સ અને ઈન્ફોર્મેશન ટેક્નોલોજી અને કૌશલ્ય વિકાસ અને ઉદ્યોગ સાહસિકતાના રાજ્યકક્ષાના માનનીય મંત્રી શ્રી રાજીવ ચંદ્રશેખર અને મેટાના ગ્લોબલ પોલિસીના વાઇસ પ્રેસિડેન્ટ જોએલ કપલાન આ પ્રસંગે ઉપસ્થિત રહેશે.
આ સહયોગ ઉભરતી અને ભાવિ તકનીકોમાં કૌશલ્ય માટે સરકારના પ્રયાસોનો એક ભાગ છે.
સર્જકો, વિકાસકર્તાઓના વિશાળ ટેલેન્ટ પૂલ અને વાઇબ્રન્ટ ટેક્નોલોજી ઇકોસિસ્ટમ સાથે મેટાવર્સમાં મુખ્ય ભૂમિકા ભજવવા માટે ભારત અનન્ય રીતે સ્થાન ધરાવે છે. ડિજિટલ ઉત્પાદનોની વધુ માંગને પહોંચી વળવા માટે વિશ્વ તેની સપ્લાય ટેકનોલોજી, નવીનતા અને પ્રતિભા માટે જુએ છે.
MeitY સ્ટાર્ટઅપ હબ, MeitYની પહેલ, એક રાષ્ટ્રીય પ્લેટફોર્મ છે જે ટેક્નોલોજી ઇનોવેશન, સ્ટાર્ટ-અપ્સ અને બૌદ્ધિક ગુણધર્મોના નિર્માણને પ્રોત્સાહન આપવા પર કેન્દ્રિત છે.
આજે, આગામી ત્રણથી પાંચ વર્ષમાં તેને દસ હજારથી વધુ સ્ટાર્ટઅપ્સ સુધી વધારવાના વિઝન સાથે તેની પાસે લગભગ 3000+ ટેક સ્ટાર્ટઅપ્સ સપોર્ટેડ છે.
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
YP/GP/JD
(Visitor Counter : 149
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 194.43 કરોડને પાર
12-14 વર્ષની વય જૂથ માટે 3.46 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 28,857
છેલ્લા 24 કલાકમાં 5,233 દૈનિક નવા કેસ નોંધાયા
સાજા થવાનો દર હાલમાં 98.72%
સાપ્તાહિક પોઝિટિવિટી દર 1.12%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 194.43 Cr  ને વટાવી ગયું છે. આ 2,48,41,726 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.44 કરોડ થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય
જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,07,403
|
|
બીજો ડોઝ
|
|
1,00,45,028
|
|
સાવચેતી ડોઝ
|
|
53,30,935
|
|
FLWs
|
|
પ્રથમ ડોઝ
|
|
1,84,20,048
|
|
બીજો ડોઝ
|
|
1,75,91,938
|
|
સાવચેતી ડોઝ
|
|
90,01,952
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
3,46,80,050
|
|
બીજો ડોઝ
|
|
1,82,75,795
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
5,96,92,001
|
|
બીજો ડોઝ
|
|
4,64,78,107
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,74,17,391
|
|
બીજો ડોઝ
|
|
49,27,06,898
|
|
સાવચેતી ડોઝ
|
|
12,30,636
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,32,96,219
|
|
બીજો ડોઝ
|
|
19,14,38,576
|
|
સાવચેતી ડોઝ
|
|
16,36,057
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,71,27,190
|
|
બીજો ડોઝ
|
|
11,94,36,496
|
|
સાવચેતી ડોઝ
|
|
2,01,13,696
|
|
સાવચેતી ડોઝ
|
|
3,73,13,276
|
|
કુલ
|
|
1,94,43,26,416
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે 28,857 થયો છે. દેશના કુલ પોઝિટિવ કેસના 0.07% સક્રિય કેસ છે.
પરિણામે, ભારતનો રિકવરી રેટ 98.72% છે. છેલ્લા 24 કલાકમાં 3,345 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,26,36,710 છે.
છેલ્લા 24 કલાકમાં 5,233 નવા કેસ નોંધાયા છે.
છેલ્લા 24 કલાકમાં કુલ 3,13,361 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 85.35 કરોડ  થી વધુ સંચિત પરીક્ષણો કર્યા છે.
દેશમાં સાપ્તાહિક સકારાત્મકતા દર હાલમાં 1.12% છે અને દૈનિક સકારાત્મકતા દર 1.67% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 148
પ્રધાનમંત્રીનું કાર્યાલય
પ્રધાનમંત્રી 28 જૂન, 2018નાં રોજ સંત કબીર નગરની મુલાકાત લેશે
પ્રધાનમંત્રી શ્રી નરેન્દ્ર મોદી 28 જૂન, 2018નાં રોજ ઉત્તર પ્રદેશના સંત કબીર નગર જિલ્લાની મુલાકાત લેશે.
પ્રધાનમંત્રી મહાન સંત અને કવિ કબીરની 500મી પુણ્યતિથિનાં પ્રસંગે પુષ્પાંજલિ અર્પણ કરશે. તેઓ સંત કબીરની મઝાર પર ચાદર ચઢાવશે.
પ્રધાનમંત્રી સંત કબીર ગુફાની મુલાકાત લેશે. અહીં તેઓ કબીર અકાદમીના શિલાન્યાસ પ્રસંગના પ્રતિક સ્વરૂપે તકતીનું અનાવરણ કરશે, જે મહાન સંતનાં ઉપદેશો અને સંદેશાઓને દર્શાવશે.
પછી મગહરમાં એકત્રિત જનમેદની સાથે પ્રધાનમંત્રી સાંસ્કૃતિક કાર્યક્રમ નિહાળશે અને જનમેદનીને સંબોધિત કરશે.
NP/J.Khunt/RP
(Visitor Counter : 105
સહકાર મંત્રાલય
GeM પ્લેટફોર્મ પર સહકારી મંડળીઓ: પારદર્શક, કાર્યક્ષમ અને આર્થિક પ્રાપ્તિ પ્રણાલી તરફ એક પગલું
પ્રધાનમંત્રી શ્રી નરેન્દ્ર મોદીના દૂરંદેશી નેતૃત્વ હેઠળ કેન્દ્રીય મંત્રીમંડળે સરકારી ઈ-માર્કેટપ્લેસ  પ્લેટફોર્મ પર સહકારી મંડળીઓની ‘ખરીદદારો’ તરીકે નોંધણીને મંજૂરી આપી છે
કેન્દ્રીય સહકારિતા મંત્રી શ્રી અમિત શાહના નેતૃત્વ હેઠળ, સહકાર મંત્રાલય રાજ્ય સહકારી અધિનિયમો હેઠળ નોંધાયેલ બહુ રાજ્ય સહકારી મંડળીઓ અને સહકારી મંડળીઓને GeMમાં જોડાવા માટે પ્રોત્સાહિત કરી રહ્યું છે
પ્રધાનમંત્રી શ્રી નરેન્દ્ર મોદીના દૂરંદેશી નેતૃત્વ હેઠળ કેન્દ્રીય મંત્રીમંડળે સરકારી ઈ-માર્કેટપ્લેસ  પ્લેટફોર્મ પર સહકારી મંડળીઓની ‘બાયર્સ’ તરીકે નોંધણીને મંજૂરી આપી છે. આ સહકારી મંડળીઓને એક પ્લેટફોર્મ પર 45 લાખથી વધુ વિક્રેતાઓ સુધી પહોંચવામાં અને પારદર્શક, આર્થિક અને કાર્યક્ષમ પ્રાપ્તિ પ્રણાલીને અનુસરવામાં સક્ષમ બનાવશે.
કેન્દ્રીય સહકારિતા મંત્રી શ્રી અમિત શાહના નેતૃત્વ હેઠળ, સહકાર મંત્રાલય રાજ્ય સહકારી અધિનિયમો હેઠળ નોંધાયેલ બહુવિધ રાજ્ય સહકારી મંડળીઓ અને સહકારી મંડળીઓને તેમના સભ્યોના લાભ માટે GeM પ્લેટફોર્મમાં જોડાવા માટે પ્રોત્સાહિત કરી રહ્યું છે અને આશા છે કે વધુને વધુ સહકારી મંડળીઓ GeM પ્લેટફોર્મ સાથે જોડાઈને આનો લાભ મેળવશે.
હાલમાં, ભારતમાં લગભગ 8.54 લાખ સહકારી સંસ્થાઓ છે જેમાં લગભગ 29 કરોડ સભ્યપદ છે. તેઓ માલસામાન અને સેવાઓના ઉત્પાદન માટે વિશાળ શ્રેણીની પ્રવૃત્તિઓ કરી રહ્યા છે. આ સહકારી સંસ્થાઓ તેમની કામગીરીને ટેકો આપવા માટે ખુલ્લા બજારમાંથી માલસામાન અને સેવાઓની વિશાળ ખરીદી કરે છે. પારદર્શક અને કાર્યક્ષમ પ્રક્રિયા દ્વારા સ્પર્ધાત્મક ભાવો મેળવવા માટે તેમને પ્લેટફોર્મ પૂરું પાડવાની જરૂરિયાત અનુભવાઈ હતી જેના પરિણામે સહકારી મંડળીઓના સભ્યોને લાભ થાય છે.
કેન્દ્ર અને રાજ્ય સરકારના મંત્રાલયો/વિભાગો અને PSUs વગેરે માટે સામાન્ય વપરાશના સામાન અને સેવાઓની પ્રાપ્તિ માટે એન્ડ-ટુ-એન્ડ ઓનલાઈન માર્કેટ પ્લેસ પ્રદાન કરવા માટે સરકારી ઈ-માર્કેટપ્લેસ  ની સ્થાપના પારદર્શક અને કાર્યક્ષમ રીતે રાષ્ટ્રીય પ્રાપ્તિ પોર્ટલ તરીકે કરવામાં આવી છે. નાણાકીય વર્ષ 2021-22માં GeMનો ઉપયોગ કરીને પ્રાપ્તિનું કુલ વેપારી મૂલ્ય રૂ. 1 લાખ કરોડથી વધુ હતું. 9,702 પ્રોડક્ટ કેટેગરી અને 279 સર્વિસ કેટેગરીમાં લગભગ 54 લાખ પ્રોડક્ટ્સ સૂચિબદ્ધ છે. નાણાકીય વર્ષ 2021-22માં અંદાજે રૂ.10,000 કરોડની બચત થઈ હતી.
GeM દ્વારા ખરીદી નીચેના લાભો પ્રદાન કરશે:
સહકારી સંસ્થાઓ ખુલ્લી અને પારદર્શક પ્રક્રિયા દ્વારા સ્પર્ધાત્મક ભાવ મેળવશે, અને આ મંડળીઓના સભ્યો માટે આર્થિક રીતે ફાયદાકારક રહેશે.
સહકારી મંડળીઓ એક જ GeM પ્લેટફોર્મ પર દેશભરમાં ઉપલબ્ધ લગભગ 45 લાખ અધિકૃત વિક્રેતાઓ/સેવા પ્રદાતાઓ પાસેથી ખરીદી કરી શકે છે.
GeM પર પ્રમાણભૂત પ્રક્રિયાઓને અનુસરવાથી સમયની બચત થશે અને વહીવટી બોજમાં ઘટાડો થશે.
તે સહકારી સંસ્થાઓની વિશ્વસનીયતા વધારશે કારણ કે ભંડોળના ગેરવહીવટની ફરિયાદો ઓછી થશે.
GeM સત્તાવાળાઓ સહકારી સંસ્થાઓ માટે સમર્પિત ઓન-બોર્ડિંગ પ્રક્રિયા, ટેક્નિકલ ઈન્ફ્રાસ્ટ્રક્ચર અને ઓન-બોર્ડિંગ અને વ્યવહારો માટે, ઉપલબ્ધ સંપર્ક કેન્દ્રો, ક્ષેત્રીય તાલીમ અને અન્ય સહાયક સેવાઓ દ્વારા સપોર્ટ પ્રદાન કરશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 180
મંત્રીમંડળ
મંત્રીમંડળે વિજ્ઞાન અને ટેકનોલોજીમાં સહકાર સ્થાપિત કરવા ભારત અને રશિયા વચ્ચે થયેલા એમઓયુને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ઓક્ટોબર, 2016માં વિજ્ઞાન અને ટેકનોલોજીના ક્ષેત્રમાં ભારત અને રશિયા વચ્ચે થયેલા સમજૂતીકરાર ને મંજૂરી આપી હતી.
આ એમઓયુનો ઉદ્દેશ ડીએસટી મારફતે રશિયા પ્રજાસત્તાક સંઘની એજન્સી અને વૈજ્ઞાનિક સંસ્થાઓ અને વિજ્ઞાનીઓ અને ભારતની વૈજ્ઞાનિક સંસ્થાઓ, વિજ્ઞાનીઓ વચ્ચે સંયુક્ત વૈજ્ઞાનિક અને સંશોધન પ્રવૃત્તિઓને સુલભ બનાવવાનો અને સાથસહકાર આપવાનો છે.
આ એમઓયુ અંતર્ગત બંને પક્ષો નીચેની બાબતોમાં સહકાર આપશે:
- પારસ્પરિક હિત ધરાવતી કોન્ફરન્સ, ફોરમ, પ્રદર્શનો, સેમિનાર વિશે માહિતી માહિતીનું આદાનપ્રદાન;
- સંયુક્ત સંશોધન હાથ ધરવા, બંને પક્ષો દ્વારા સંયુક્તપણે નક્કી કરવામાં આવેલા વિષયો પર વૈજ્ઞાનિક પ્રોજેક્ટ્સની રચના માટે સાથસહકાર આપવો અને શરતોની જોગવાઈ કરવી;
- સંયુક્ત વૈજ્ઞાનિક કાર્યક્રમો હાથ ધરવા , જેનો ઉદ્દેશ બંને પક્ષોએ નક્કી કરેલા ક્ષેત્રોમાં બંને દેશોનાં વિજ્ઞાનીઓ વચ્ચે સીધું જોડાણ સ્થાપિત કરવાનો છે;
- બંને પક્ષોની વૈજ્ઞાનિક સંસ્થાઓ, વિજ્ઞાનીઓ અને નિષ્ણાતો વચ્ચે સીધું જોડાણ સ્થાપિત કરવા સાથસહકાર આપવો;
- વિજ્ઞાનને લોકપ્રિય બનાવવાના આશય સાથે સંયુક્ત વૈજ્ઞાનિક પ્રવૃત્તિના મીડિયા કવરેજની જોગવાઈ કરવી;
- ઉદ્યોગની ભાગીદારી સાથે આંતર-શાખાકીય અને બહુ-સંસ્થાકીય પ્રોજેક્ટ્સ વિકસાવવા.
એમઓયુ હસ્તાક્ષર થયાની તારીખથી અમલમાં આવ્યા હતા અને 5 વર્ષ માટે માન્ય રહેશે. વર્તમાન એમઓયુનો અમલ વધુ પાંચ વર્ષ માટે લંબાવી શકાશે, જો 5 વર્ષની મુદ્દત પૂર્ણ થયાના ઓછામાં ઓછા 6 મહિના અગાઉ કોઈ પણ પક્ષ તેને રદ કરવાના આશયની લેખિત સમજૂતી દ્વારા જાણ નહીં કરે તો.
(Visitor Counter : 39
પેટ્રોલિયમ અને કુદરતી ગેસ મંત્રાલય
FCI પાસે ચોખાનો સિલક જથ્થો આલ્કોહોલ આધારિત સેનિટાઇઝર બનાવવા અને પેટ્રોલમાં મિશ્રણ માટે ઉપયોગમાં લેવા ઇથેનોલમાં રૂપાંતિરત કરવાની મંજૂરી અપાઇ
જૈવિક ઇંધણ અંગે રાષ્ટ્રીય નીતિ, 2018માં પરિચ્છેદ 5.3માં બતાવવામાં આવ્યું છે કે, કૃષિ પાક વર્ષ દરમિયાન જ્યારે કૃષિ અને ખેડૂત કલ્યાણ મંત્રાલય દ્વારા જરૂરિયાત કરતા વધુ ખાદ્યાન્નનો પૂરવઠો આવવાની અપેક્ષા હોવાનું અનુમાન કરવામાં આવે ત્યારે, આ નીતિ ખાદ્યાન્નના સિલક જથ્થાને ઇથેનોલમાં રૂપાંતરિત કરવાની મંજૂરી આપે છે, જે રાષ્ટ્રીય જૈવ ઇંધણ સંકલન સમિતિ ની મંજૂરીને આધિન છે.
આજે પેટ્રોલિયમ અને કુદરતી ગેસ મંત્રી શ્રી ધર્મેન્દ્ર પ્રધાનની અધ્યક્ષતામાં NBCCની સમિતિની બેઠકનું આયોજન કરવામાં આવ્યું હતું, જેમાં ફુડ કોર્પોરેશન ઓફ ઇન્ડિયા  પાસે ચોખાના સિલક જથ્થાનું ઇથેનોલમાં રૂપાંતરણ કરવાની મંજૂરી આપવામાં આવી છે જેથી આલ્કોહોલ આધારિત હેન્ડ સેનિટાઇઝર બનાવવા અને ઇથોનોલ મિશ્રિત પેટ્રોલ  કાર્યક્રમ માટે પેટ્રોલમાં મિશ્રણ માટે તેનો ઉપયોગ થઇ શકે.
GP/DS
(
પ્રધાનમંત્રીનું કાર્યાલય
પ્રધાનમંત્રી 11 ઓગસ્ટના રોજ CIIની વાર્ષિક સભાને સંબોધિત કરશે
પ્રધાનમંત્રી શ્રી નરેન્દ્ર મોદી કન્ફેડરેશન ઓફ ઇન્ડિયન ઇન્ડસ્ટ્રી  ની વાર્ષિક બેઠક 2021ને 11 ઓગસ્ટ 2021ના રોજ સાંજે 4:30 વાગ્યે વીડિયો કોન્ફરન્સિંગ દ્વારા સંબોધિત કરશે. મીટિંગની થીમ India@75 છે: સરકાર અને બિઝનેસ આત્મનિર્ભર ભારત માટે સાથે કામ કરે છે.
CII વાર્ષિક બેઠક 2021 વિશે:
CII વાર્ષિક બેઠક 2021 11-12 ઓગસ્ટના બે દિવસ દરમિયાન યોજાશે. શ્રી હેંગ સ્વી કીટ, નાયબ વડાપ્રધાન અને આર્થિક નીતિઓ માટે સંકલન મંત્રી, સિંગાપોર વિશેષ આંતરરાષ્ટ્રીય અતિથિ વક્તા તરીકે સંબોધન કરશે. આ કાર્યક્રમમાં ઘણા મંત્રીઓ, વરિષ્ઠ અધિકારીઓ, શિક્ષણવિદો અને ભારતીય ઉદ્યોગના અગ્રણી પ્રતિનિધિઓ પણ ભાગ લેશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ડૉ. સિંધુતાઈ સપકલના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા સામાજિક કાર્યકર ડૉ.સિંધુતાઈ સપકલના નિધન પર દુઃખ વ્યક્ત કર્યું છે. પ્રધાનમંત્રીએ બાળકો અને હાંસિયામાં ધકેલાઈ ગયેલા સમુદાયો માટે તેમના કામને યાદ કર્યું. ડૉ સિંધુતાઈ સપકલને 2021માં પદ્મશ્રી એનાયત કરવામાં આવ્યો હતો.
પ્રધાનમંત્રી ટ્વિટ કર્યું:
"ડૉ. સિંધુતાઈ સપકલને સમાજ પ્રત્યેની તેમની ઉમદા સેવા માટે યાદ કરવામાં આવશે. તેમના પ્રયત્નોને કારણે ઘણા બાળકો વધુ સારી ગુણવત્તાનું જીવન જીવી શક્યા. તેમણે હાંસિયામાં ધકેલાઈ ગયેલા સમુદાયોમાં પણ ઘણું કામ કર્યું. તેમના નિધનથી દુઃખી. તેમના પરિવાર અને પ્રશંસકો પ્રત્યે સંવેદના. ઓમ શાંતિ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(